Badmintonkretsen Vest ønsker med dette velkommen til

**Kretstinget 2015**

Nøkkelinformasjon :

* Dato: Torsdag 25. februar 2016
* Tid: 18:00 – 20:00 (Tentativ avslutning)
* Sted: Tertnes Badmintonhall, møterommet i 2. etarsje

Vedlegg:

1. Agenda for kretstinget
2. Årsmelding
3. Regnskap 2015
4. Revisjonsrapport
5. Mottatte forslag
6. Handlingsplan forslag 2016-2020
7. Budsjett 2016

**Vedlegg 1: Agenda for kretstinget:**

1. Godkjenne innkalling og agenda
2. Velge dirigent, sekretær samt to personer til å underskrive protokollen
3. Godkjenne de fremmøtte representanter
4. Behandle årsmeldingen
5. Behandle kretsens regnskap for 2015 i revidert stand
6. Behandle innmeldte saker:
7. Forslag fra Sportsklubben Djerv
8. Forslag fra Sportsklubben Djerv
9. Fastsette kontingenten for 2016
10. Handlingsplan for BK Vest 2016-2020
11. Vedta budsjettet for 2016
12. Valg (Valgkomiteens innstilling vil bli lagt fram på selve kretstinget)
* a)  Leder og nestleder
* b)  Minimum fem styremedlemmer
* c)  2 revisorer med stedfortreder eller 1 statsautorisert revisor

d)  Representanter til ting

**Utdrag fra kretsens vedtekter:**

§9. Representasjon på kretstinget På kretstinget møter med stemmerett:

a. Kretsstyret b. Representanter fra lagene etter følgende skala:

For medlemmer til og med 50 – to representanter For medlemmer fra og med 51 til og med 100 – tre representanter For medlemstall over 100 – 4 representanter, som er det høyeste antall representanter et lag kan ha

**Vedlegg 2: Årsmelding for Badmintonkretsen Vest 2015**

**Styrets Sammensetning:**

* Leder: Ferenc Macsali (Sportsklubben Djerv, Badminton)
* Nestleder: Camilla Christine Sørensen (Sportsklubben Djerv, Badminton)
* Sekretær: Aina Mogstad (Bergen Badmintonklubb)
* Økonomiansvarlig: Ivan Christensen (Bergen Badmintonklubb)
* Toppidrettskomiteén:
	+ Ferenc Macsali (Sportsklubben Djerv, Badminton)
	+ Aina Mogstad (Bergen Badmintonklubb)
* Konkurransekomiteén:
	+ Ivan Christensen (Bergen Badmintonklubb)
	+ Meinte Jelsma (Askøy Badmintonklubb)
* Instruksjons- og utdanningskomitéen:
	+ Camilla Christine Sørensen (Sportsklubben Djerv, Badminton
	+ Ingrid Hornnes (BSI)
* Utviklingskomiteén:
	+ [Raya Tsynkalovskaia](https://www.facebook.com/rtsynkalovskaia?fref=nf) (Sædalen IL, Badminton),
	+ Malin Hustig (Sotra Badminton Club)
	+ Sigmund Flaten (Førde Badmintonklubb)
* Ungdomskomiteén: Aina Mogstad (Bergen Badmintonklubb)
* Valgkomite’:
	+ Torstein Monsen (BSI)
	+ Øystein Telle (Sotra Badminton Club)
* Revisorer:
	+ Steinar Thorsen (Sportsklubben Djerv, Badminton)
	+ Paul Fosse (Sotra Badminton Club)

**Styrets Arbeid:**

Styrets sammensetning har vært positiv med mange klubber representert og ei god alders- og kjønnsfordeling. Styremedlemmene representerer også klubber av ulik størrelse og på forskjellig utviklingsstadier. Det er avholdt 6 styremøter i kretsen i tillegg til arbeid per mail. Majoriteten av møtene har vært en blanding av fysiske møter og Skype møter. Møtereferat er tilgjengelig for interesserte på bkvest.no.

**BKVests Økonomi:**

Kretsens økonomi er sunn både på kort og lang sikt. De viktigste inntektskildene er medlemskontingent, lagseriekontingent og trener- og instruksjonsinntekter. Kretsens mål om at inntektene skal benyttes til økt aktivitet, utvikling og utdanning for for spillere, trenere og ledere mener vi er nådd.

**Medlemmsklubber:**

Da idrettsregistreringen for 2015 ikke er publisert har vi dessverre ikke disse tallene tilgjengelig.

**Aktivitet:**

Alle i styret har gjennom året jobbet med å oppdatere og fornye handlingsplanen for 2016-2020. I tillegg har vi hatt følgende aktiviteter:

* **Konkurransekomité’:**
	+ Det har i kretsen vært stor aktivitet og mange turneringer. For detaljerte resultater se badmintonportalen.no. Det har vært en fin spredning på de lokale turneringene og det er gledelig å se at mange deltar og tilbyr både A,B,C og D klasse spill.
	+ Badmintonkretsen Vest har arrangert lagseriespill i U13, U15, 2 divisjon og 1 divisjon. Også her finner man resultatene på badmintonportalen.no. Man har i styret jobbet mye med å finne en god måte å arrangere lagturneringene.
	+ Kretsmesterskapet 2016 ble arrangert av Sotra Badminton Club på 12 baner i Sotra Arena. Resultatene kan finnes på badmintonportalen.no.
	+ Det har i styret blitt utarbeidet forslag til nye anbefalte retningslinjer for turneringer i kretsen. Disse fremlegges Årsmøtet 2016 og innarbeides deretter i handlingsplanen for 2016-2020.
	+ BKVest har avviklet Hordaland Cup som den var på grunn av liten interesse blant unge spillere.
* **Toppidrettskomite’:**
	+ Badmintonkretsen Vest har i perioden hatt tilbud til 20 av kretsens beste spillere i U15/17/19 klassene på Vitalitetssenteret i Bergen. Målgruppen for denne treningen er U15/U17/U19 spillere på landslagene samt spillere i kretsen med et lignende ferdighetsnivå. I tillegg har vi fra februar invitert med de 4 spillere som er uttatt av NBF på U13 Talent Teamet. Spillerlister er tilgjengelig på bkvest.no.
	+ Badmintonkretsen Vest har i samarbeid med Olympiatoppen og BergenBK / Sotra BCfor første gang (etter iherdig lobbyvirksomhet) fått en badmintonspiller og en trener inn på Tertnes Toppidettslinjen. Tilbakemeldingene er veldig gode og vi håper å få inn 2 nye spillere fra opptaket i 2016.
	+ Toppidrettskomiteen har i samarbeid med utviklingskomiteen arrangert 2 helgesamlinger i perioden. En samling var i August 2015 med Javier og Rene som trenere. En samling var i Desember 2015 med Christian Thode og Javier som trenere.
	+ Toppidrettskomiteen har i samarbeid med utviklingskomiteen arrangert treningssamling i vinterferien (Februar 2015) for kretsens U11-U19 spillere. Spillerne på samlingen fikk også mulighet til å delta på BergenBK sine kveldstreninger i vinterferien uten medlemskap.
* **Instruksjon og Utdanning:**
	+ Badmintonkretsen Vest har arrangert Trener I kurs, med 1. del i desember 2014, og 2. del 25.-26. april 2015. Instruktør på del 1 var Jarle Grann og instruktør på del 2 var Germain Schmid. 11 nye trenere fullførte kurset. Det er gledelig å se at mange av disse nå er i gang som trenere ute i klubbene.
	+ Av de 17 som tok teorien for dommerkurs i 2014 er nå 7 ferdig med praksisen og godkjent som kretsdommere. Vi jobber fortløpende med å motivere de resterende til å fullføre praksiskampene.
	+ 27-28 februar arrangerer kretsen aktivitetslederkurs med Birna Petersen som kursholder. Det er gledelig å se at hele 32 medlemmer er påmeldt kurset.
	+ BKVest har i samarbeid med BergenBK, Djerv og BSI signert en ny kontrakt med Javier Bish som trener i perioden 18/8/2015 – 21/6/2017. Dette sikrer kretsen verdifull trenerressurs frem til midten av 2017.
* **Utvikling**
* Et av styrets hovedfokus denne perioden har vært å forsøke å forbedre kommunikasjon og informasjon til de klubbene og miljøene som ikke har representanter i styret. Arbeidsmåten vi valgte var at hvert styremedlem fikk tildelt hovedansvar for hver sin klubb / miljø uten representant i styret:
	+ Førde + Dale i Sogn og Fjordane: Sigmund
	+ Fitjar / Stord: Ivan
	+ Austevoll: Camilla
	+ Kvinnherad: Raisa
	+ Stanghelle: Aina
	+ Skogsvåg: Malin
	+ Voss: Camilla
	+ Odda: Malin
	+ Osterøy: Ferenc
	+ Os: Ingrid
* Møtereferat fra styremøtene publiseres på nett for å fremme informasjon og kommunikasjon.
* Skolebadminton har vært et annet fokus område hvor kretsen både har arrangert skolebadminton selv (Os / Osterøy) og ved å være bindeledd mellom klubber og Utviklingskomiteen hos NBF. Et tilbakevendende problem er å finne trenere som er tilgjengelig på dagtid for skolebadminton.
* Jentesamling. Kretsen arrangerte tur for 4 av kretsens jenter til NFB Jentesamling i Desember 2015.
* Kretsen organiserte i samarbeid med NBF Utvikling 4 trenere til grenseløse idrettsdager 2015. Resultatet er at vi i dag har en ny spiller i Djerv / BergenBK med protese.
* 6 treningssamlinger i sesongen er arrangert for U11-U13 spillere i kretsen på lørdager. Trener er Rene Rist.
* **Ungdomskomiteen**
	+ Ungdomskomiteen har i samarbeid kontinuerlig jobbet med å sikre at kurs og andre aktiviteter kretsen arrangeres ikke kolliderer med trening og turneringer ungdommene deltar på. Dette for å sikre at unge spillere skal ha mulighet til både å spille samt å utdanne seg som trenere og dommere.
	+ 2 breddesamlinger er arrangert i samarbeid med Toppidrettskomiteen.
* **Representasjon:**
	+ Ferenc har deltatt på NBF ledersamling.

**V**

****

****

**Vedlegg 5: Mottatte forslag fra klubbene**

a) Forslag fra Sportsklubben Djerv:

Forslag: Kretsen bør arrangere skolemesterskap.

Styrets innstilling: Styret er positive til forslaget og vil snarest sende ut invitasjoner til klubbene i kretsen om noen har mulighet til å arrangere dette.

b) Forslag fra Sportsklubben Djerv:

Forslag: Kretsen bør foreslå til Forbundstinget at man arrangerer en nasjonal badmintondag.

Styrets Innstilling: Styret er positiv til forslaget men foreslår at Djerv sender inn dette til forbundstinget selv. Vi legger også til at dette hadde passet perfekt inn i badmintonuken.

**Vedlegg 6: Forslag til Handlingsplan for Badmintonkretsen Vest
2016-2020**

Denne handlingsplanen konkretiserer de satsningsområdene Badmintonkretsen Vest skal ha spesielt fokus på de neste fire årene. Planen skal forankres i hele kretsen og sikre at Badmintonkretsen Vest utvikler seg til beste for alle involverte, det være seg spillere, trenere, støtteapparat, foreldre, frivillige og administrasjon/styre. Fair Play, Trener & Spillerutvikling, Klubb Utvikling og tilrettelegging for samarbeid mellom klubber er kretsens hovedprioriteringer.

Mandat til å jobbe frem handlingsplanen ble gitt av årsmøtet 2015 til det nye styret, og således presenterer vi her handlingsplanen til for perioden 2016-2020. Handlingsplanen staker nå ut kursen for Badmintonkretsen Vest og er et resultat av de prosesser, debatter og handlinger som har drevet kretsen fremover de siste to-tre årene.

Badmintonkretsen Vest er en del av ‘badminton-Norge’ og forholder seg til retningslinjene og planene oppgitt av forbund til enhver tid. Således er handlingsplanen til NBF en pilar i vår egen handlingsplan. Fra NBFs side er det ønskelig at kretsene fokuserer på følgende aktiviteter:

* Lagserier
* Treninger for kretsens beste spillere
* Lederutdanning
* Dommerutdanning
* Terminlister
* Anlegg
* Tid i haller
* Kontakt med det offentlige

Vi ønsker at Badmintonkretsen Vest skal være en krets med god styring og struktur som sikrer kontinuitet på ledersiden og god rekruttering og utvikling for våre aktive. God styring betyr at kretsens styre har tydelige mål og dermed har gode planer og strategier og tydelige rolleavklaringer som bygger opp om målsetninger.

Det er alltid utfordrende å få planer omsatt i praksis, men det er vårt håp at den foreliggende handlingsplan vil være en god langsiktig retningsgiver for mer, og enda bedre, aktivitet i alle ledd i Badmintonkretsen Vest

**Handlingsplan for Badmintonkretsen Vest
ØKONOMI 2016-2020**

**Overordnet mål:**

1. Føre regnskapet og ha økonomistyring ut fra gjeldene lover og regler
2. Lage budsjettforslag til kretstinget.
3. Arbeide for å få på plass 2 eksterne sponsorer.

**Generelt:**

**Betaling av innkomne faktura:**

Innkomne faktura betales innen betalingsfrist gjennom hele året på nettbank.

**Utsending av faktura for:**

**Kretskontingent:**

Faktura for kretskontingent utsendes hvert år i begynnelsen av mai. Til alle kretsens klubber. Beløpet for de enkelte klubber utregnes ut fra innrapporterte medlemstall og det kontingentbeløp pr. medlem der til enhver tid vedtas av kretstinget.. Betalingsfrist for kretskontingent er 30. mai.

**Lagserie:**

Faktura for startkontingent for 1. divisjon avd. Sør/vest, 2. divisjon avd. Vestlandet, U15 avd. Vestlandet og U13 avd. Vestlandet sendes ut til de påmeldte klubber etter påmeldingsfristens utløp.

Betalingsfrist: 15. september.

**Kurs, samlinger og andre arrangementer hvor kretsstyret har vedtatt at kretsen skal oppkreve egenandeler:**

Faktura for egenandeler ved kurs, samlinger, kretstreninger m.m. sendes ut snarest etter arrangement, med 14 dages betalingsfrist.

**Regnskap/budsjett:**

Føring av regnskapet gjennom hele året på et godkjent system.

Avslutting av årsregnskapet snarets mulig i januar hvert år.

Etter avslutting av regnskapet avleveres dette til revisorene.

Det reviderte regnskap med revisorberetning fremlegges på kretstinget.

Lage budsjettforslag, og fremlegge dette for styret i god tid før kretstinget.

Etter eventuelle endringer fra styret, fremlegges det endelige budsjettforslaget for kretstinget.

**Handlingsplan for Badmintonkretsen Vest
Toppidrett 2016-2020**

**Visjon:**

Spillere som ønsker å satse på badminton på nasjonalt og internasjonalt nivå skal kunne gjøre dette i Badmintonkretsen Vest.

**Hovedmål**:

Badmintonkretsen Vest skal i løpet av de neste 5 årene i samarbeid med klubbene i kretsen og olympiatoppen utvikle et av Norges beste tilbud for spillere som vil satse på badminton nasjonalt og internasjonalt. Tilbudet skal muliggjøre satsning lokalt frem til spillerne er ferdig med videregående.

**Delmål:**

* Etablert satsningssenter på Tertnes Videregående i samarbeid med Olympiatoppen Vest og NBF med minst 2 spillere og en trener fra kretsen til enhver tid.
* Spillere fra kretsen representert på landslag og aldersbestemte landslag:
	+ TT: 10 spillere
	+ U17: 4 spillere
	+ U19: 3 spillere
	+ Senior: 2 spillere
* En trener fra kretsen etablert som landslagstrener
* Faste ukentlige kretstreninger for kretsens spillere på TT og landslag, samt andre med tilsvarende nivå, for å sikre et høyt teknisk nivå på våre spillere:
	+ U17-Senior: 2 ganger i uka
	+ U11-U13: 1 gang i uka
* Deltagelse hvert år i U15+U17+U19 i internasjonal lagserie turnering av høyt nivå.

**Status per 2016:**

* Samarbeid opprettet med Olympiatoppen Vest om Badminton på Tertnes Toppidrett. 1 spiller tatt opp i 2015 og 1 badminton trener ansatt 6 timer i uka. Tertnes Toppidrett er per i dag ikke et formelt satsningssenter for NBF men de er positive til utviklingen.
* Spillere fra kretsen er per i dag representert som følger:
	+ TT: 8 spillere
	+ U17: 3 spillere
	+ U19: 0 spillere
	+ Senior: 0 spillere
* Javier Bish tok over som U17 landslagstrener for U17 sesongen 2015-16
* Fast ukentlig trengning for U13-U19 tilbys 24 spillere 1 gang i uka
* Ingen turneringsspill for kretslag per i dag.

**Tiltak:**

* Samarbeide med Olympiatoppen og NBF for å få Tertnes godkjent som satsningssenter. (kostnad = 0 da Tertnes er drevet av Hordaland Fylke)
* Aktivt dele og informere om alle opplevelsene de eksisterende TT / Landslagsspillerne får som spiller på landslag – skape motivasjon og tro på at man kan få det til. (kostnad = 0)
* Bevare, i samarbeid med klubbene, Olympiatoppen & NBF, muligheten til å ha en kvalifisert fulltidstrener i kretsen. (kostnad = ukjent. Lønn + Langsiktighet + Ryddige arbeidsforhold + Sammenhengende bulker av halltid = viktig)
* Bevare den ene ukentlige kretstreningen for U15-U19. Sikre halltid . Sikre godt etterfyll hvor plasser ikke blir benyttet av spillere. Aktivt dele og informere om hva de gjør på kretstreningene slik at flere blir motivert til å delta. Sikre jevnt nivå og god kvalitet på treningen.
* Jobbe aktivt med å finne halltid og trener for å få etablert også en ukentlig trening for U11-U13.
* Innhente informasjon og forutsetninger for å reise på en lagturnering med spillere uttatt fra kretstreningene. En testtur bør gjennomføres i løpet av 2016/17 sesongen om man finner mulige turneringer.
* Ha et tett samarbeid med TT-trener og andre landslagstrenere slik at spillere i kretsen blir sett.

**Status og Tiltak bør oppdateres årlig.**

**Handlingsplan for Badmintonkretsen Vest
KONKURRANSEKOMITEEN**

**2016-2020**

**Visjon:**

Ha et godt og variert konkurransetilbud til alle kretsens spillere

**Delmål:**

**TERMINLISTE/TURNERINGER:**

Koordinere og deretter gi anbefaling til NBF av innkomne søknader om turneringer fra kretsens klubber, innen de frister som er til enhver tid gitt av NBF. Sende ut invitasjon til å søke om å arrangere estlandsmesterskapet (VM). Invitasjon om å arrangere VM sendes annen hver sesong til alle klubber i Rogaland, og annen hvert år til alle klubber i Badmintonkretsen Vest. Invitasjon sendes til alle klubbene i kretsen til å søke om å arrangere Kretsmesterskap.

**LAGSERIE:**

Sende ut invitasjon til 1. divisjon avd. Sør/vest, til de klubber fra Badmintonkretsen Sør og Badmintonkretsen Vest som KK-BKV anser som kvalifisert for 1. divisjon. Sende ut invitasjon til 2. divisjon avd. Vestlandet, U15 avd. Vestlandet og U13 avd. Vestlandet, til alle klubber i kretsen.

Vinneren i 2. divisjon, U15 og U13 tildeles kretsens vandrepokaler og diplomer.

**TURNERINGER**

Badmintonkretsen Vest skal være pådriver for at det arrangeres egne rekrutteringsturneringer for nye og for unge spillere i kretsen.

Kretsstyret har i 2015 utviklet anbefalte retningslinjer for hvordan turneringer i kretsen skal arrangeres. Disse justeres årlig og kan finnes på bkvest.no

**Handlingsplan for Badmintonkretsen Vest
 INSTRUKSJONS- OG UTDANNINGSKOMITEEN**

**2016-2020**

**Visjon:**

Badmintonkretsen Vest skal ha trenere/dommere som er til enhver tid faglig oppdatert innen for egen krets.

**Delmål:**

**UTDANNING**

1. Kretsen skal å tilrettelegge og arrangere følgende kurs:
1a. Aktivitetslederkurs hvert år

1b. Trener 1 kurs 2. hvert år

1c. Idrettsskadekurs Ihh HIK sin kurskatalog

1d . Dommerkurs 3. hvert år

2. Badmintonkretsen Vest/NBF skal være behjelpelig med å skaffe
 kursmateriell/badmintonlitteratur ved behov.

3. Det skal være oppdaterte lister over kretsens trenere og dommere.

4. Ivareta trenerkompetanse med å arrangere årlige samlinger for trenere i kretsen.

**INSTRUKSJON**

Badmintonkretsen Vest skal være et bindeledd mellom klubbene i forhold til oppstart av nye klubber. Kretsen skal være med på etableringsordninger for trenere og hjelpe klubbene når det er behov for dette.

**Handlingsplan for Badmintonkretsen Vest**

**UTVIKLINGSKOMITEEN**

**2016-2020**

**Visjon:**

Badmintonkretsen Vest skal legge best mulig til rette for at alle spillere i kretsen klubber skal

kunne utvikle seg som badmintonspillere. Kretsen skal legge til rette for oppstart av nye klubber og nye badmintonmiljøer i fylkene.

**Hovedmål:**

Badmintonkretsen Vest skal være pådriver og tilrettelegger for alle aktiviteter som kan

fremme sportslig utvikling og godt miljø blant badmintonspillere i kretsen.

**Delmål:**

* Treninger/treningsleirer:
* Badminton Vest skal være pådriver/tilrettelegger for treningstilbud for unge spillere I klubbregi.
* Kresen skal legge til rette for egne jente-, kvinnesamlinger og skape et eget miljø for dem.
* Kretsen skal være pådriver og legge til rette for av trening for voksne nybegynnere.
* Kretsen skal arrangere kretstreninger for U11-U13 spillere hvor bredde er fokus.
* Skolebadminton: Badmintonkretsen Vest skal være pådriver og tilrettelegger i forhold til klubbene for at man skal komme i gang med skolebadminton. Mål: De fleste klubber i Kretsen bør komme i gang med dette innen 2016.
* Oppmerking i haller: Kretsen skal ha oversikt over haller som det er mulighet til å bruke og spille badminton. Dette gjøres gjennom kontakt med kommunene/kommunale idrettshaller/anlegg og private anlegg. I løpet av perioden skal vi lage en oversikt badmintonaktivitet i flest mulig haller i kretsen. Rammevilkår: Badmintonkretsen Vest skal arbeide for at alle idrettshaller i Kretsen oppmerkes for badminton, og at det finnes nett og stolper tilgjengelig.
* Badmintonuken: Kretsen skal være pådriver og tilrettelegger for gjennomføring av Badmintonuke ved alle klubber.
* Kretsen skal arbeide for utbre kjennskap til og interesse for badminton ved å skape mest mulig mediaoppmerksomhet om badminton

**Handlingsplan for Badmintonkretsen Vest**

**INTEGRERINGSKOMITEEN
2012-2015**

**Visjon:**

I Badmintonkretsen Vest er det et sikkert og trygt tilbud for de funksjonshemmede slik at de har et tilfredsstillende aktivitetstilbud i den organiserte badminton.

**Hovedmål:**

* Øke antall funksjonshemmede spillere i kretsen med 10 stk.
* Øke antall funksjonshemmede spillere som spiller turneringer med 5 stk.
* Ha 2 x funksjonshemmede spillere på landslag.

**Status 2016**:

I kretsen er det 2 kjente funksjonshemmede spillere.

**Tiltak:**

* Samarbeide tett med integreringsutvalget for NBF
* Delta på Grenseløse Idrettsdager
* Skaffe oversikt via klubbene om funksjonshemmede spillere
* Øke kunnskap hos trenere & ledere om badminton for funksjonshemmede

Status og Tiltak oppdateres årlig.

**Handlingsplan for Badmintonkretsen Vest**

**UNGDOMSKOMITEEN**

**2012-2015**

**Visjon:**

I Badmintonkretsen Vest skal det være et bredt tilbud til ungdom hvor ungdom

tar ansvar og gis handlingsrom til å forme sitt eget aktivitetstilbud og idrettslige fellesskap, som for eksempel å invitere og motivere ungdom til å ta ansvar som leder, trener, arrangør og dommer.

**Hovedmål**:

Ungdom mellom 13 og 19 år skal være med lengst mulig som aktive, men også i rollen som trenere, ledere, dommere og frivillige med ansvar for ulike oppgaver i klubben.

**Delmål:**

* Bevare og øke antall ungdom som spiller badminton i Badmintonkretsen Vest med 5% årlig i perioden.
* Badmintonkretsen Vest skal arbeide aktivt for å få ungdom inn i styrer og undergrupper i Norsk Badminton. Mål for perioden er:
	+ NBF: 1 ungdomsrepresentant fra kretsen i underutvalg
	+ Badmintonkretsen Vest: 1 styrerepresentant fra ungdomsgruppen
	+ Klubber i Badmintonkretsen Vest: 3 ungdommer i styrer
* 30% av deltagere på aktivitetslederkurs, trenerkurs, dommerkurs og andre kurs organisert av kretsen skal benyttes av ungdom. Utdanningstilbudet i Badmintonkretsen Vest skal tilrettelegges slik at ungdom kan delta. Ungdom skal ha rett til å delta på alle utdanningstilbud ut fra sine kvalifikasjoner.
* Øke antall unge dommere i kretsen til 5
* Øke antall ungdom i kretsen med trener 1 kurs til 10
* Øke antall ungdom i kretsen med trener 2 kurs til 3
* Ungdom skal ha et tilbud fra Badmintonkretsen Vest fritt for rus og mobbing, hvor det legges til rette for at de skal kunne trives og utvikle vennskap uansett hvilken aktivitet vi organiserer.

**Status per 2015:**

* Antall ungdom i Badmintonkretsen Vest:
	+ 31/12/2013: 204 (92 kvinner / 112 menn)
	+ 31/12/2014: 217 (107 kvinner / 111 menn)
* Antall ungdom i Badmintonkretsen Vest i
	+ NBF utvalg: 0
	+ Badmintonkretsen Vest Styre: 0
	+ Klubbstyrer: ?
* Per i dag er deltagelse av ungdom på BKVest / NBF kurs ikke målt. Ofte legges kurs og treningssamlinger samtidig noe som ikke tilrettelegger for at aktive spillere også kan delta på de forskjellige utdanningene.
* Antall ungdomsdommere i BKVest**: ?**
* Antall ungdomstrenere i BKVest**: ?**
* Vi opplever generelt sett at våre og klubbenes aktiviteter i kretsen er fritt for rus og mobbing**.**

**Tiltak:**

* Oppfordre turneringsarrangører i kretsen å tilby A+B klasser i U15+U17+U19 hvor gjennomførbart. A+B klasser bør ikke slås sammen der hvor påmeldingen er lav.
* BKVest skal arrangere minimum 4 fellessamlinger i sesongen hvor ungdom er invitert uavhengig av nivå og ambisjoner. En av disse samlingene må gjerne være en overnattingssamling. Invitere med ungdom når det gjelder organisering av og program for disse samlingene.
* Aktivt benytte seg at ung leder tilbudene via Norges Idrettsforbund og Hordaland Idrettskrets.
* Fortløpende oppfordre klubber og NBF til å nominere ungdom for valg inn i styrene.
* Legge til rette for at aktive spillere får mulighet til også å delta på de kursene vi arrangerer. Det vil si ikke legge kursene samtidig som treningssamlinger hvor gjennomførbart.
* Årlig ha 2 oppfriskningssamlinger for unge dommere i kretsen.
* Årlig ha 2 motivasjonssamlinger for unge trenere i kretsen.

Handlingsplanen er bygget på Norges Idrettsforbunds Retningslinjer for ungdomsidrett:

<https://www.idrettsforbundet.no/tema/ungdomsidrett/>

Status og Tiltak bør oppdateres årlig.

**Vedlegg 7: Budsjettforslag 2016**

****